
OPĆINA BOGDANOVCI
Javni natječaj za financiranje programa od interesa za opće dobro koje provode udruge s područja

Općine Bogdanovci za 2026. godinu
Upute za prijavitelje


Datum podnošenja prijedloga: 19. siječanj 2026. 
Rok za dostavu prijava: 2. veljača 2026.

1. JAVNI NATJEČAJ ZA PRIJAVU PROGRAMA od interesa za opće dobro koje provode UDRUGe
1.1
CILJEVI JAVNOG NATJEČAJA I PRIORITETI ZA DODJELU SREDSTAVA 
Opći cilj ovog Natječaja na dostavu prijedloga je povećati učinkovitost i sposobnost organizacija civilnog društva (skraćeni naziv: OCD) za preuzimanje veće uloge i odgovornosti kojima se zadovoljavaju potrebe korisnika i potrebe Općine Bogdanovci kao zajednice u cjelini.

Specifični cilj ovog Natječaja na dostavu prijedloga je unaprijediti sposobnosti OCD-a za  pružanje društvenih usluga korisnicima te potaknuti udruge na unaprjeđenje kvalitete života građana i promicanje položaja i ugleda Općine Bogdanovci.

Prioriteti za dodjelu sredstava:

-  iz područja kulture (njegovanje povijesne baštine, pjevanje, ples, slikarstvo, izrada raznih rukotvorina i dr). 

- iz područja sporta (nogomet, stolni tenis, odbojka i dr.), 

- iz ostalih  područja ( vezano uz brigu za djecu i mlade, braniteljsku populaciju, promicanje ljudskih prava, zaštita poljoprivrede i ruralnog razvoja, zaštite okoliša i prirode, te osobe treće životne dobi i dr. )
1.2
PLANIRANI IZNOSI I UKUPNA VRIJEDNOST JAVNOG NATJEČAJA
(1) Za financiranje programa u okviru ovog Javnog natječaja raspoloživ je iznos od
     107.800,00 EUR
(2) Sredstva su raspoređena po kategorijama:
1. Javne potpore u sportu





72.800,00 EUR
2. Javne potpore u kulturi





27.000,00 EUR
3. Javne potpore udrugama od posebnog interesa za općinu
  8.000,00 EUR
(3) Način plaćanja:

Odobrenim programima rada u okviru institucionalne podrške sredstava se isplaćuju udrugama ovisno o potrebama i punjenju proračuna do 31.12.2026. godine do maksimalno odobrenog iznosa na natječaju. 


Iznimno za odobrene programe sukladno dogovoru sredstva se za potrebe provedbe programa mogu isplatiti u mjesecu provedbe glavnih aktivnosti projekta (manifestacija, događanja, natjecanja, edukacije, itd.) i to uz zamolbu upućenu Općini Bogdanovci najmanje jedan mjesec unaprijed radi lakšeg osiguravanja traženih sredstava, do maksimalno odobrenog iznosa na natječaju. 

Programi rada udruge se mogu financirati u 100% iznosu ukupnih prihvatljivih troškova programa, pri čemu potencijalni prijavitelji i partneri nisu dužni osigurati sufinanciranje iz vlastitih sredstava. 

Potraživanje sredstava tijekom godine korisnici moraju zatražiti zamolbom pismenim putem na adresu: OPĆINA BOGDANOVCI, Bana Josipa Jelačića 1, 32000 Bogdanovci ili elektronskim putem na adresu: opcina-bogdanovci@vu.t-com.hr .

  2.
FORMALNI UVJETI JAVNOG NATJEČAJA
2.1.
Prihvatljivi prijavitelji: Tko može podnijeti prijavu?

2.1.1. Pravna osoba upisana u Registar neprofitnih organizacija pri Ministarstvu financija (podaci dostupni Općini putem uvida u Registar neprofitnih organizacija),
2.1.2. Pravna osoba koja je upisana u Registar udruga što se dokazuje Izvatkom iz registra koji ne može biti stariji od godine dana od datuma prijave na Natječaj (Registar udruga),

2.1.3. Pravna osoba koja ima Osobni identifikacijski broj (podaci dostupni Općini putem uvida u Registar neprofitnih organizacija),

2.1.4. Pravna osoba koja je programski usmjerena na rad od interesa opće dobro za Općinu Bogdanovci što je razvidno iz ciljeva i popisa djelatnosti u statutu udruge,

2.1.5. Pravna osoba koja vodi transparentno financijsko poslovanje u skladu s propisima o računovodstvu neprofitnih organizacija i koja je u roku predala sva potrebna izvješća (podaci dostupni Općini putem uvida u Registar neprofitnih organizacija),

2.1.6. Pravna osoba koja nema dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i Proračunu Općine što se dokazuje Potvrdom o nepostojanju duga,

2.1.7. Pravna osoba koja ima zadovoljavajuće organizacijske kapacitete i ljudske resurse za provedbu programa,

2.1.8. Pravna osoba u kojoj se protiv osobe ovlaštene za zastupanje i voditelja programa ne vodi kazneni postupak, što se dokazuje uvjerenjem nadležnog suda, ne starijem od šest mjeseci.

2.2. Pravo prijave na Natječaj nemaju:

1. Ogranci, podružnice i slični ustrojbeni oblici udruga koji nisu registrirani sukladno Zakonu o udrugama kao pravne osobe,

2. Udruge koje nisu upisane u Registar neprofitnih organizacija, 

3. Udruge koje su nenamjenski trošile prethodno dodijeljena sredstva iz javnih izvora nemaju pravo prijave sljedeće dvije godine, računajući od godine u kojoj su provodile program, 

4. Udruge koje su u stečaju, 

5. Udruge koje nisu ispunile obveze vezane uz plaćanje doprinosa, poreza ili drugih davanja prema državnom proračunu i Proračunu Općine Bogdanovci 
6. Udruge koje nisu upisane u Registar udruga i ne djeluju najmanje jednu godinu u Republici Hrvatskoj
2.3. Broj prijavljenih programa
Prijavitelj može prijaviti i ugovoriti jedan ili više programa u okviru ovog Natječaja.
Ista udruga može biti partner drugoj udruzi na programu unutar ovog Natječaja.

2.4
Prihvatljivi partneri 
2.4.1. Partneri moraju zadovoljiti sve potrebne uvjete prihvatljivosti koje vrijede za prijavitelja navedeni pod točkom 2.1. Natječaja.

2.4.2. Prijavitelj i partner uređuju svoj odnos obostranim potpisivanjem partnerske izjave ili sporazuma, koju popunjenu s potpisom i pečatom odgovorne osobe prilažu uz program.

2.4.3. Prijavitelj je odgovoran za provedbu programa, namjensko trošenje sredstava i redovito izvještavanje.
2.4.4.
Ista udruga koja je prijavitelj može biti partner drugoj udruzi na programu unutar ovog Natječaja s time da ukoliko prijavljuju zajednički program oba partnera nemogu primiti sredstva za isti program i iste troškove!

2.5
Prihvatljive aktivnosti koje će se financirati putem Natječaja
2.5.1. Planirano trajanje programa je do 31.12.2026. godine.
2.5.2. Mjesto provedbe je Općina Bogdanovci, a pojedine aktivnosti moguće je provoditi u Republici Hrvatskoj i izvan područja Republike Hrvatske – ovisno gdje se održava natjecanje i druge aktivnosti.

2.5.3. Prihvatljive aktivnosti su:
-  iz područja kulture (njegovanje povijesne baštine, pjevanje, ples, slikarstvo, izrada raznih rukotvorina i dr). 

- iz područja sporta (nogomet, stolni tenis, odbojka i dr.), 

- iz ostalih  područja (vezano uz brigu za djecu i mlade, braniteljsku populaciju, promicanje ljudskih prava, zaštita poljoprivrede i ruralnog razvoja, zaštite okoliša i prirode, te osobe treće životne dobi i dr. )

Popis aktivnosti nije konačan, već samo ilustrativan te će se odgovarajuće aktivnosti koje doprinose ostvarenju općih i specifičnih ciljeva javnog poziva, a koje nisu spomenute gore, također uzeti u obzir za financiranje.
Pri provedbi aktivnosti prijavitelj mora osigurati poštovanje načela jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama u zajednici.
2.6
Prihvatljivi troškovi koji će se financirati ovim Natječajem
Sredstvima ovog Natječaja mogu se financirati samo stvarni i prihvatljivi troškovi, nastali provođenjem programa u vremenskom razdoblju naznačenom u ovim Uputama. Prilikom procjene programa, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

2.6.1. Prihvatljivim troškovima za financiranje ovim Natječajem podrazumijevaju se troškovi koji su neposredno vezani uz provedbu pojedinih aktivnosti unutar predloženog programa (pri čemu treba posebno naznačiti vrstu i cijenu svake usluge) kao što su: 

· troškovi zaposlenika angažiranih na programu,

· troškovi tiskanja, medijskog oglašavanja i promidžbe, uz obvezu poštovanja uvjeta vidljivosti i navođenja Općine Bogdanovci kao pokrovitelja, (dostaviti dokaz fotodokumentacijom)
· troškovi prijevoza na smotre i natjecanja,

· troškovi smještaja,

· troškovi izrade, kupnje ili iznajmljivanja opreme i materijala (novih ili rabljenih)  namijenjenih  isključivo za program, te troškovi usluga,

· troškovi potrošne robe,

· troškovi reprezentacije,

· organizacija obrazovnih aktivnosti,

· materijal za aktivnosti,

· troškovi koji proistječu iz zahtjeva ugovora uključujući, troškove financijskih usluga (informiranje, vrednovanje konkretno povezano s programom, revizija, umnožavanje, osiguranje…) i

· ostali troškovi koji su izravno vezani za provedbu aktivnosti programa.

2.6.2. Osim izravnih, Korisniku sredstava se može odobriti i pokrivanje dijela neizravnih troškova kao što su: energija, voda, uredski materijal, sitan inventar, telefon, pošta i drugi indirektni troškovi koji nisu povezani s provedbom programa, u maksimalnom  iznosu do 25% ukupnog odobrenog iznosa financiranja iz Proračuna Općine Bogdanovci.

2.6.3. Neprihvatljivim troškovima programa smatraju se:

· dugovi i stavke za pokrivanje gubitaka ili dugova,

· dospjele kamate,

· stavke koje se već financiraju iz javnih izvora,

· kupovina zemljišta ili građevina, osim kada je to nužno za izravno provođenje programa, kada se vlasništvo mora prenijeti na udrugu i/ili partnere najkasnije po završetku programa,

· gubitci na tečajnim razlikama,

· zajmovi trećim stranama,

· drugi troškovi koji nisu u neposrednoj povezanosti sa sadržajem i ciljevima programa.
3.
KAKO SE PRIJAVITI?

Prijava se smatra potpunom ukoliko sadrži sve prijavne obrasce i obvezne priloge kako je zahtijevano u Natječaju na dostavu prijedloga:
1. obrazac prijave za financiranje programa od interesa za opće dobro koje provode udruge s područja Općine Bogdanovci u 2026. godini,
2. obrazac za pravdanje financijskih sredstava isplaćenih iz proračuna Općine Bogdanovci za 2025. godinu.
3. obrazac izjave/sporazuma o partnerstvu (primjenjivo ako udruga ima partnera ili partnere),
4. preslika ovjerenog Statuta udruge prijavitelja i partnera,
5. izvadak iz Registra udruga, ne stariji od godine dana od datuma prijave na Natječaj,

6. potvrda Ministarstva financija/Porezne uprave o stanju javnog dugovanja za prijavitelja i partnere iz koje je vidljivo da organizacija nema duga, u slučaju postojanja javnog duga, on mora biti podmiren prije samog potpisivanja Ugovora. Potvrda mora biti izdana unutar roka od kada je raspisan Natječaj do kraja datuma koji je naznačen kao rok za prijavu na Natječaj,
7. uvjerenje nadležnog suda, ne starije od šest mjeseci, da se protiv osobe ovlaštene za zastupanje i voditelja programa ne vodi kazneni postupak i

8. obrazac izjave o nepostojanju dvostrukog financiranja
3.1
Sadržaj obrasca Prijavnice
Obrazac prijavnice programa dio je obvezne dokumentacije, a sadrži podatke o prijavitelju i sadržaju programa koji se predlaže za financiranje.

Obrasci u kojima nedostaju podaci, vezani uz sadržaj, programa neće biti primljeni u razmatranje.

Obrazac je potrebno ispuniti na računalu. 
Rukom ispisani obrasci neće biti primljeni u razmatranje! 

Ukoliko opisni obrazac sadrži gore navedene nedostatke, prijava će se smatrati nevažećom. 
3.2
Sadržaj obrasca pravdanje financijskih sredstava
Obrazac pravdanja financijskih sredstava dio je obvezne dokumentacije, a sadrži podatke o sredstvima koja se traže od davatelja.

Prijava, u kojoj nedostaje obrazac neće se razmatrati, kao ni prijava u kojoj obrazac Proračuna nije u potpunosti ispunjen.

Obrazac je potrebno ispuniti na računalu. 
Rukom ispisani obrasci neće biti primljeni u razmatranje!
3.3
Gdje podnijeti prijavu? 

Obvezne obrasce i propisanu dokumentaciju potrebno je poslati u papirnatom obliku (jedan izvornik). Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje i ovjerene službenim pečatom organizacije.
Izvornik prijave se šalje preporučeno poštom ili osobno (predaja u Jedinstveni upravni odjel  Općine Bogdanovci, B.J.Jelačića 1, 32000 Bogdanovci).
Prijave se šalju na sljedeću adresu:

	Općina Bogdanovci, 

Bana Josipa Jelačića 1, 32 000 Bogdanovci, s naznakom: 

"Javni natječaj za financiranje programa od interesa za opće dobro koje provode udruge s područja Općine Bogdanovci za 2026. godinu 

– NE OTVARAJ”


3.4
Rok za podnošenje prijave

Rok za prijavu na Natječaj je 2. veljače 2026. godine. Prijava je dostavljena u roku ako je na prijamnom štambilju razvidno da je zaprimljena u pošti od datuma početka do datuma isteka trajanja Natječaja. U slučaju da je prijava dostavljena osobno u pisarnicu, prijavitelju će biti izdana ovjerena preslika zahtjeva o primitku s točnim vremenom prijama pošiljke.

Sve prijave poslane izvan roka neće biti primljene u razmatranje.

3.5
Kome se obratiti ukoliko imate pitanja? 

Sva pitanja vezana uz ovaj Javni natječaj mogu se postaviti  pismenim putem, usmenim, slanjem maila na opcina-bogdanovci@vu.t-com.hr i to najkasnije 5 dana prije isteka Natječaja.

Odgovori na pojedine upite poslat će se u najkraćem mogućem roku izravno na  adrese onih koji su pitanja postavili, i to najkasnije 3 dana prije isteka Natječaj.

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja prijaviteljima o prihvatljivosti prijavitelja, partnera, aktivnosti ili troškova navedenih u prijavi.
4.
PROCJENA PRIJAVA I DONOŠENJE ODLUKE O DODJELI SREDSTAVA
Sve pristigle i zaprimljene prijave proći će kroz sljedeću proceduru:

(A) PREGLED PRIJAVA U ODNOSU NA PROPISANE UVJETE NATJEČAJA
Povjerenstvo za potpore udrugama vrši provjeru propisanih uvjeta Natječaja (dalje: Povjerenstvo).

U postupku provjere ispunjavanja formalnih uvjeta poziva provjerava se:

· je li prijava dostavljena na pravi Javni natječaj i u zadanome roku,

· je li zatraženi iznos sredstava unutar financijskih pragova postavljenih u Javnom natječaju,

· jesu li dostavljeni, potpisani i ovjereni svi obvezni obrasci,

· je li lokacija provedbe programa prihvatljiva,

· jesu li predložene aktivnosti prihvatljive,

· jesu li prijavitelj i partner prihvatljivi sukladno uputama za prijavitelje javnog natječaja te,

· jesu li ispunjeni drugi formalni uvjeti javnog natječaja.

Nakon provjere svih pristiglih i zaprimljenih prijava prema propisanim uvjetima Natječaja, Povjerenstvo Zapisnikom sa sjednice utvrđuje koje se prijave upućuju  na procjenu kvalitete, a koje se odbijaju radi ne ispunjavanja formalnih propisanih uvjeta.
Jedinstveni upravni odjel Općine Bogdanovci pisanim će putem obavijestiti sve prijavitelje koji nisu zadovoljili propisane uvjete o razlozima odbijanja njihove prijave.

 (B) PROCJENA PRIJAVA KOJE SU ZADOVOLJILE PROPISANE UVJETE NATJEČAJA
Povjerenstvo prijavu koja udovoljava formalnim uvjetima ocjenjuje se temeljem obrasca za procjenu koji se nalazi u nastavku.
5. 
OBAVIJEST O DONESENOJ ODLUCI O DODJELI FINANCIJSKIH SREDSTAVA

Svi prijavitelji, čije su prijave ušle u postupak procjene, bit će obaviješteni o donesenoj odluci o dodjeli financijskih sredstava programima u okviru Natječaja putem Jedinstvenog upravnog odjela. U slučaju da prijavitelj nije ostvario dovoljan broj bodova, obavijest mora sadržavati razloge za dodjelu manje ocjene od strane Povjerenstva.

Udruga koja je sudjelovala u prijavi na Javni natječaj  može podnijeti pisani prigovor zbog povrede utvrđenog postupka odobravanja financijske potpore Općinskom načelniku Općine Bogdanovci koji će odlučiti o istome.

Prigovor se može podnijeti u pisanom obliku Jedinstvenom upravnom odjelu Općine Bogdanovci u roku od 8 dana od dana objave obavijesti o rezultatima prijave na Javni natječaj.
6.
POPIS POTREBNE DOKUMENTACIJE
1. Popunjen, potpisan i ovjeren Obrazac prijave za financiranje programa od interesa za opće dobro koje provode udruge s područja Općine Bogdanovci u 2026. godini,
2. Popunjen, potpisan i ovjeren Obrazac za pravdanje financijskih sredstava isplačenih iz proračuna Općine Bogdanovci u 2025. godini, također uz Obrazac potrebno je dostaviti dokaz fotodokumentacije korištenja obilježja Općine Bogdanovci. 
3. Popunjena, potpisana i ovjerena Izjava o nepostojanju dvostrukog financiranja,
4. Popunjena, potpisana i ovjerena Izjava o partnerstvu (ako je primjenjivo), 

5. Preslika ovjerenog Statuta udruge prijavitelja i partnera ukoliko je prijava nove udruge ili je bilo izmjena važećeg statuta udruge u 2025. godini), 
6. Dokaz o registraciji (Izvadak iz Registra neprofitnih organizacija),
7. Potvrda porezne uprave o stanju javnog duga,
8. Uvjerenje o nekažnjavanju odgovorne osobe udruge.
9. Izjava o istinitosti i točnosti podataka

OBRAZAC ZA OCJENU VRIJEDNOSTI PRIJAVLJENOG PROGRAMA
	


 Broj pristigle prijave




(prema redoslijedu prispjeća prijave)
POVJERENSTVO ZA POTPORE UDRUGAMA
A) Odgovorna osoba udruge

B) Naziv udruge (pun naziv)

C) Datum pristigle prijave (D/M/G, za vrijeme trajanja javnog poziva)

D) Zatraženi iznos (zatraženi iznos sredstava mora biti unutar financijskih pragova postavljenih u Javnom natječaju u eurima)


E) Popunjen, potpisan i ovjeren Obrazac prijave za financiranje programa od interesa za opće dobro koje provode udruge s područja Općine Bogdanovci u 2026. godini (ispunjen u digitalnom obliku, vlastoručno potpisan i ovjeren pečatom udruge)
*Zaokruži



DA



NE

F) Popunjen, propisan i ovjeren Obrazac za pravdanje financijskih sredstava isplačenih iz proračuna Općine Bogdanovci u 2025. godini (ispunjen u digitalnom obliku, vlastoručno potpisan i ovjeren pečatom udruge)



DA



NE


G) Popunjena, potpisana i ovjerena Izjava o nepostojanju dvostrukog financiranja
(ispunjen u digitalnom obliku, vlastoručno potpisan i ovjeren pečatom udruge) 
*Zaokruži



DA



NE


H) Popunjena, potpisana i ovjerena Izjava o partnerstvu (ako imaju partnera)




DA



NE


I) Preslika ovjerenog Statuta udruge prijavitelja (potpisan i pečatiran)




DA



NE


J) Dokaz o registraciji (Izvadak iz Registra neprofitnih organizacija)



DA



NE

K) Potvrda porezne uprave o stanju javnog duga 



DA



NE


L) Uvjerenje o nekažnjavanju odgovorne osobe udruge 



DA



NE


M) Lokacija provedbe programa udruge (na području Općine Bogdanovci)




DA



NE
N) Prijavitelj i partner prihvatljivi su sukladno uputama za prijavitelje javnog natječaja



DA



NE



OCJENJIVANJE

Evaluacijski kriteriji podijeljeni su u skupine s pitanjima. Svakom pitanju dodjeljuje se bod između 1 i 5, sukladno sljedećim kategorijama ocjenjivanja: 1 = nedovoljno, 2 = dovoljno, 3 = dobro, 4 = vrlo dobro, 5 = odlično.
1. Relevantnost programa/max 20 bodova

	· Provedba programa će dovesti do zadovoljenja ciljeva iz dokumenata odnosno poziva za prijedloge
	1-5 
	

	Program odražava analizu problema, daje kvalitetno i izvedivo rješenje i ostvariv je u odnosu na ciljeve i očekivane rezultate
	1-5 
	

	Jasno su definirani i strateški izabrani sudionici, njihove potrebe su jasno definirane i prijedlog programa se bavi tim potrebama              
	1-5
	

	Prijedlog uključuje specifične elemente s dodanom vrijednošću kao što su: zaštita okoliša, promocija ravnopravnosti spolova i jednakih prilika, potreba osoba s  invaliditetom, prava manjina i slično
	1-5
	



2. Financijska i operativna sposobnost/max 10 bodova

	Podnositelji (i partneri – ako postoje) imaju dovoljno iskustva u

upravljanju programima, dovoljnu tehničku stručnost i upraviteljsku

sposobnost
	1-5
	

	Podnositelji imaju stabilne izvore financiranja i ostvaruju financiranja iz drugih izvora (ostali proračuni, donacije, članarine) u približno jednakoj ili većoj mjeri u odnosu na  iznos zatražen od Općine Bogdanovci
	1-5
	



3. Odnos troškova i očekivanih rezultata/max 10 bodova

	Troškovi u financijskom planu programa realno su iskazani
	1-5
	

	Stavke proračuna povezane su s prijavljenim aktivnostima
	1-5
	


4. Utjecaj na razvoj lokalne zajednice, umrežavanje, partnerstvo i volonterstvo 
               max 20 bodova
	Program je usmjeren na zadovoljenje potreba, u većoj mjeri mještana Općine Bogdanovci
	1-5
	

	Program će potaknuti promjene i moći će riješiti problem u lokalnoj zajednici
	1-5
	

	Šira zajednica/volonteri će biti uključeni u program
	1-5
	

	Program će biti realiziran u partnerstvu
	1-5
	


5. Vidljivost programa/max 5
	Programom je dovoljno kvalitetno prikazan medijski plan promocija


	1-5
	


6. Ostalo/max 15
	Program je većim dijelom usmjeren na rad s djecom i mladima
	1-3
	

	Programom se promovira Općina Bogdanovci u tuzemstvu i inozemstvu
	1-3
	

	Kontinuiran aktivan rad prijavitelja duži od 5 godina
	1-2
	

	Aktivan broj sudionika programa/inicijative/                                     
         < 30 osoba – 1 bod
         > 31 < 50 osoba – 2 boda
         > 51 < 80 osoba – 3 boda
         > 81 < 100 osoba – 4 boda
         > 100 osoba – 5 bodova
	1-5
	

	Prijavitelj ima više od jedne sekcije unutar organizacije
	2
	











( max bodova: 80 bodova)
	UKUPNO:
	


Opisna ocjena programa (pozitivni aspekti, razlozi za financiranje programa, kao i nedostaci, razlozi zbog kojih se program ne predlaže za financiranje  i ostalo):

	


Opisna ocjena programa treba biti sukladna broju bodova iz brojčane ocjene. 

Povjerenstvo samostalno ocjenjuje pojedine prijave, ocjene od 1 do 5 za svako postavljeno pitanje u obrascu za procjenu i to za svaki pojedinačni program. Povjerenstvo donosi bodovnu listu zbrajanjem pojedinačnih bodova te se upisuje u skupni obrazac pojedine prijave i predstavlja ukupni broj bodova koji je program ostvario. Bodovna lista sastoji se od prijava raspoređenih prema broju ostvarenih bodova, od one s najvećim brojem bodova prema onoj s najmanjim
Datum: 






Potpis član/ice Povjerenstva za potpore udrugama
1. __________________________________
2. __________________________________

3. __________________________________
Temeljem provedene procjene prijava koje su zadovoljile propisane uvjete Natječaja, Povjerenstvo za ocjenu programa, prema broju bodova, sastavlja listu odabranih programa.
Ovaj Obrazac ispunjava Povjerenstvo za potpore udrugama





























Ovaj Obrazac ispunjava Povjerenstvo za potpore udrugama





Ovaj Obrazac ispunjava Povjerenstvo za potpore udrugama








Upute za prijavitelje



Upute za prijavitelje

